Bauroc konkursa

**„Energotaupīgākā ģimenes māja bez papildus ārsienas siltināšanas 2022”**

NOLIKUMS

**Saturs**

1. **Nolikums un tā izmantošana**
2. **Konkursa organizatori un citas puses**
3. **Konkursa misija un mērķi**
4. **Konkursa nominācijas**
5. **Konkursa norises laiki un pieteikuma termiņi**
6. **Pieteikuma iesniegšanas noteikumi**
7. **Pieteikumu vērtēšana**
8. **Konkursa godalgas un publicitāte**
9. **Konkursa dalībnieku atbildības**

**1. Nolikums un tā izmantošana**

1.1. Nolikums ir pieejams visām ieinteresētajām personām, kas pretendē uz dalību bauroc- konkursā „Energotaupīgākā ģimenes māja bez papildus ārsienas siltināšanas 2022” (tālāk tekstā konkurss). Nolikums ir publicēts Bauroc SIA mājas lapā www.bauroc.lv.

1.2. Nolikumu izstrādājis šī konkursa organizators, un tas nosaka žūrijas sastāvu, tās tiesības un pienākumus, kā arī citas konkursā iesaistītās puses, nomināciju skaitu, pieteikumu iesniegšanas kārtību, kā arī vērtēšanas kritērijus.

**2. Konkursa organizatori un citas puses**

2.1. Konkursa organizatori

• Bauroc SIA, kontaktpersona- Jolanta Skutele, +371 67418412, bauroc@bauroc.lv

Konkursa mērķis ir veicināt energotaupīgu un ilgmūžīgu māju būvniecību Latvijā. Konkursa ietvaros vēlamies apzināt un popularizēt energotaupīgas un ilgmūžīgas ēkas, kuras būvētas no **Aeroc** vai **bauroc** blokiem **bez** **papildus** **ārsienas** **siltināšanas**. Informācija par konkursu, tā norisi, rezultātiem būs pieejama konkursa rīkotāja mājas lapā www.bauroc.lv

2.2. Žūrijas komisija

* Bauroc SIA valdes priekšsēdētājs - **Māris Cimmermanis**
* RTU Profesors Dr. sc. ing. - **Mārtiņš Vilnītis**
* Arhitekts – **Roberts Riekstiņš**
* JIF Celtnieks – **Jānis Feldmanis**
* Henkel Balti OÜ, **Projektu tehniskais konsultants** - **Andis Londenbergs**
* Bauroc SIA tehniskais specialists - **Ainārs Kacens**

2.3. Žūrijas pieaicināti eksperti

Noteiktas jomas profesionāļI, kuri savas jomas darbības ietvaros ir kompetenti konsultēt žūriju.

2.4. Atbalstītāji

Sponsori, kuri veicina konkursa norisi ar finansiālu ieguldījumu.

2.5. Informatīvie atbalstītāji

Plašsaziņas līdzekļi, kuri nodrošina konkursa norises informatīvo atspoguļojumu radio, kā arī drukātajos un elektroniskajos plašsaziņas līdzekļos.

2.6. Konkursa dalībnieks

Pieteikuma iesniedzējs - fiziska persona.

**3. Konkursa misija un mērķi**

3.1. Konkursa misija

Energotaupīgu un ilgmūžīgu māju būvniecības popularizēšana un sabiedrības izglītošana, nepieciešamība izcelt vietēja mēroga labāko ģimeņu māju būvniecības praksi, kā arī dalīties informācijā par šādu projektu veiksmes faktoriem.

3.2. Konkursa mērķi

• Apzināt realizētus māju būvniecības projektus bez papildus ārsienas siltināšanas no bauroc Latvijā, kā arī to energoefektivitātes rādītājus.

**4. Konkursa nominācijas**

4.1.1. „Energotaupīgākā ģimenes māja bez papildus ārsienas siltināšanas 2022” – var pieteikt Latvijas privātmājas, kuras būvētas bez papildus ārsienas siltināšanas un kuras nodotas ekspluatācijā līdz 2020. gada 1. oktobrim un kuras ir ekspluatētas pilnu apkures sezonu (no oktobra līdz maijam).

**5. Konkursa norises laiki un pieteikuma iesniegšanas termiņi**

5.1.1. 24.03 – konkursa izsludināšana.

5.1.2. 31.05 – pieteikumu iesniegšanas beigu termiņš. Gadījumā, ja konkursam pieteiktas mazāk par 5 mājām, vērtēšana nenotiek un konkurss tiek atcelts.

5.1.3. 01.06 – 10.06 – konkursam iesniegto pieteikumu 1. kārtas vērtēšana.

5.1.4. 13.06 – 17.06 – 2. kārtai izvirzīto peteikumu vērtēšana, ēku apskate klātienē.

5.1.5. 20.06 – 30.06 – konkursa rezultātu paziņošana noslēguma pasākumā.

**6. Pieteikuma iesniegšanas noteikumi**

6.1. Pieteikuma iesniegšana:

6.1.1. Pieteikumu konkursam drīkst iesniegt jebkura fiziska persona. Viena persona vienlaicīgi drīkst iesniegt vienu pieteikumu.

6.1.2. Iesniegumu nedrīkst iesniegt konkursa organizators, žūrijas locekļi (fiziska persona), kā arī eksperti (fiziska persona).

6.1.3 Iesniegumus nedrīkst iesniegt 2014 un 2015 gada AEROC- JÄMERÄ konkursa “Energotaupīgākā ģimenes māja” 1. vietas ieguvēji.

6.1.4. Pieteikumi jāiesniedz latviešu vai krievu valodā aizpildot anketu konkursa organizētāja mājas lapā.

6.1.5. Iesniedzot pieteikumu, katram iesniedzējam jāsaņem elektronisks apliecinājums par pieteikuma saņemšanu.

6.2. No kā sastāv pieteikums:

• Pieteikuma anketa www.bauroc.lv

• Pielikumi, kas jāpievieno saskaņā ar pieteikuma anketu. Energoresursu patēriņa dati (pielikums nr.1), 2-5 mājas fotoattēli jpg vai png formātā ne lielāki par 800 KB, atsauksme par savu māju.

**7. Pieteikumu vērtēšana**

7.1. Kā notiek vērtēšana:

7.1.1. Konkursa pieteikumi tiek vērtēti 2. kārtās.

7.1.2. Konkursa dalībnieku iesniegtos pieteikumus vērtē konkursa žūrijas komisija. Žūrijas komisijas sastāvu apstiprinājis organizators.

7.1.3. Pēc nepieciešamības un atkarībā no iesniegto pieteikumu specifikas, žūrijas komisijai ir tiesības pieteikumu izvērtēšanā piesaistīt papildus ekspertus.

7.1.4. Žūrijai ir tiesības konkursa norises laikā pretendentiem lūgt papildus informāciju par pieteiktajām ēkām.

7.1.5. Vērtējot ēkas, 2. kārtā žūrija veic labāko objektu klātienes apskati, pirms tam sazinoties ar pieteikuma iesniedzēju.

7.1.6. Pēc uzvarētāju noteikšanas žūrija var lemt par papildu atzinību un balvu piešķiršanu.

Žūrijai ir tiesības piešķirt balvas un simpātiju balvas konkursa uzvarētājiem.

7.1.7. Konkursam iesniegto pieteikumu vērtēšana notiek, izmantojot vērtēšanas kritērijus.

Vērtēšanas kritēriju kopsavilkumu skatīt zemāk punktā 7.2.

7.1.8. Minimāla interešu konflikta gadījumā (ja pieteikuma iesniedzējs, autors ir ģimenes loceklis, tuvs radinieks, kolēģis utml.) konkrētais žūrijas komisijas loceklis konkrētā darba vērtēšanā un apspriešanā nepiedalās.

7.2. Vērtēšanas kritēriji:

7.2.1. Energoefektivitāte. Maksimālais vērtējums – 10 punkti.

7.2.2. Ūdens resursu efektīva izmantošana. Maksimālais vērējums – 5 punkti.

7.2.3. Buvniecības materiāli. Maksimālais vērtējums- 10 punkti.

7.2.4. Ventilācija. Maksimālais vērtējums – 5 punkti.

7.2.5. Inovatīvi risinājumi. Maksimālais vērtējums – 10 punkti

**8. Konkursa balvas un publicitāte**

8.1. Konkursa balvas:

8.1.1. Konkursa uzvarētājam tiek piešķirta galvenā balva, dāvanu karte ceļojumam 3000 Eur vērtībā.

8.1.2. 10 konkursa finālisti saņem veicināšanas balvas no konkursa organizatora.

8.2. Konkursa dalībnieku publicitāte

8.2.1. 2. kārtas dalībnieki un to pieteiktās ēkas, projekti, idejas tiks izziņoti publiski konkursa interneta vietnē un citos konkursa norises materiālos.

8.2.2. Konkursa dalībnieki piekrīt, ka informācija un foto par konkursa dalībnieku projektiem tiks izmantota informatīvos un izglītojošos nolūkos un tiks publicēta interneta medijos un preses izdevumos, bauroc uzņēmuma mājas lapā www.bauroc.lv un citu valstu bauroc mājas lapās, kā arī uzņēmuma sociālajos tīklos.

8.2.3. Konkursa dalībnieki piekrīt sniegt intervijas un dod atļauju savas mājas fotosesijai.

**9. Konkursa dalībnieku atbildības**

9.1. Konkursa dalībnieka tiesības:

9.1.1. Pieteikt konkursam Latvijas ģimenes mājas, kuras nodotas ekspluatācijā līdz 2020.gada 1. oktobrim un kuras apkures sezonas laikā tiek ekspluatētas vairāk kā 75%.

9.1.2. Dalība konkursā ir bez maksas.

9.1.3. Vērsties pie organizatoriem, ja nepieciešams izskaidrot konkursa nolikumu vai radušies citi jautājumi par konkursa norisi.

9.1.4. Apmeklēt konkursa noslēguma ceremoniju un saņemt balvas atbilstoši sasniegtajiem rezultātiem.

9.1.5. Saņemt balvu, ja žūrijas komisija ir atzinusi dalībnieku par konkursa laureātu.

9.2. Konkursa dalībnieku atbildība

9.2.1. Konkursa dalībnieki ir atbildīgi par pieteikumā iesniegtās informācijas patiesumu un konkursa nolikuma nosacījumu un procedūru ievērošanu.

9.3. Konkursa dalībnieku pienākumi

9.3.1. Noteiktajā termiņā iesniegt pieteikumu, kas noformēti atbilstoši konkursa nolikuma prasībām.

9.3.2. Iepazīties ar prasībām konkursa dalībniekam un procedūrām, kas izklāstītas konkursa nolikumā un ievērot tās.

9.4. Pārējie noteikumi

9.4.1. Pieteikumā publicēto informāciju, saskaņojot ar pieteicējiem, organizatori Bauroc SIA izmantos publikāciju sagatavošanai un labas prakses popularizēšanai Latvijā.

9.4.2. Konkursa organizators ar savu lēmumu var diskvalificēt dalībniekus no dalības konkursā, ja tiek konstatēts, ka dalībnieks ir pieteikumā minējis nepatiesu informāciju vai citā veidā nav pildījis nolikumā noteikto.

9.5. Grozījumu veikšana

9.5.1. Saskaņā ar konkursa organizatora lēmumu, šajā nolikumā var tikt veikti grozījumi, kuri

tiek publicēti konkursa organizatoru mājas lapās www.bauroc.lv.